pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดจุดให้บริการ e-Commerce ชุมชน ณ ที่ทำการไปรษณีย์อนุญาตบรรพตพิสัย 103 (หนองกรด) จ.นครสวรรค์
วันอังคารที่ 12 มิถุนายน 2561
รมว.ดิจิทัลฯ เป็นประธานเปิดจุดให้บริการ e-Commerce ชุมชน ณ ที่ทําการไปรษณีย์อนุญาตบรรพตพิสัย 103 (หนองกรด) จ.นครสวรรค์
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดจุดให้บริการ e-Commerce ชุมชน ณ ที่ทําการไปรษณีย์อนุญาตบรรพตพิสัย 103 (หนองกรด) ในการลงพื้นที่ตรวจเยี่ยมการดําเนินงานโครงการต่างๆ ของกระทรวงฯ ในเขตจังหวัดภาคเหนือตอนล่าง โดยโครงการดิจิทัลชุมชนด้าน e-Commerce กระทรวงดิจิทัลฯ ได้มอบหมายให้ บริษัท ไปรษณีย์ไทย จํากัด รัฐวิสาหกิจในสังกัดกระทรวงฯ เป็นหน่วยงานหลักในการพัฒนาระบบงานร้านค้าออนไลน์ ระบบชําระเงินค่าสินค้า และระบบการขนส่ง เพื่อสร้างโอกาสให้ร้านค้าชุมชน ซึ่งหมู่บ้านในชุมชนที่มีการติดตั้ง “เน็ตประชารัฐ” สามารถใช้ประโยชน์จากโครงข่ายอินเทอร์เน็ตความเร็วสูง เข้าถึงบริการด้าน e-Commerce ในการนําสินค้าจากชุมชนมาจําหน่ายผ่านช่องทางออนไลน์ ที่มีระบบการชําระเงิน ระบบขนส่งสินค้าที่สะดวก ปลอดภัย มีมาตรฐาน โดยเป็นการทํางานร่วมกับภาคีเครือข่ายองค์กรต่างๆ ในการให้ความรู้แก่ชุมชน หมู่บ้าน และกลุ่มเกษตรกรในการพัฒนาผลิตภัณฑ์ และบริการให้ได้มาตรฐานเป็นที่ยอมรับของตลาด เมื่อวันที่ 11 มิถุนายน 2561 ณ ที่ทําการไปรษณีย์อนุญาตบรรพตพิสัย 103 ตําบลหนองกรด อําเภอบรรพตพิสัย จังหวัดนครสวรรค์
************************
รัฐบาลไทย-ข่าวทำเนียบรัฐบาล-กรมอนามัย ลงพื้นที่ อิเกียบางนา ย้ำการมีมาตรการลดความแออัดและปชช.สวมหน้ากากตลอดเวลา เว้นระยะห่าง [กระทรวงสาธารณสุข]
วันศุกร์ที่ 22 พฤษภาคม 2563
กรมอนามัย ลงพื้นที่ อิเกียบางนา ย้ําการมีมาตรการลดความแออัดและปชช.สวมหน้ากากตลอดเวลา เว้นระยะห่าง [กระทรวงสาธารณสุข]
กรมอนามัย ลงพื้นที่ อิเกียบางนา ย้ําการมีมาตรการลดความแออัดและปชช.สวมหน้ากากตลอดเวลา เว้นระยะห่าง
กรมอนามัย กระทรวงสาธารณสุข ลงพื้นที่อิเกีย บางนา ย้ําประชาชนสวมหน้ากากตลอดเวลาทุกครั้งเมื่อออกนอกบ้าน เว้นระยะห่าง 1-2 เมตร และหมั่นล้างมือบ่อย ๆ เพื่อสร้างสุขอนามัยที่ดีป้องกันโควิด 19 อย่างต่อเนื่อง
วันนี้ (22 พฤษภาคม 2563) แพทย์หญิงพรรณพิมล วิปุลากร อธิบดีกรมอนามัย เปิดเผยภายหลังการลงพื้นที่อิเกีย บางนา ว่า จากการที่รัฐบาลได้มีการผ่อนปรน สถานประกอบกิจการต่าง ๆ อาทิ ศูนย์การค้า ห้างสรรพสินค้า ร้านอาหาร ร้านตัดผม ส่งผลให้ประชาชนได้รับการผ่อนคลายในการใช้ชีวิตประจําวันนอกบ้านมากขึ้น โดยเฉพาะในพื้นที่ศูนย์การค้า ห้างสรรพสินค้าที่มีประชาชนใช้บริการ ต้องมีการเฝ้าระวังและจัดระเบียบอย่างเข้มข้น ซึ่งการลงพื้นที่อิเกีย บางนาในครั้งนี้ เพื่อเป็นการเน้นย้ําให้ประชาชนใส่ใจสุขอนามัยตนเองอย่างต่อเนื่อง โดยต้องสวมหน้ากากผ้าหรือหน้ากากอนามัยตลอดเวลาทุกครั้งเมื่อออกนอกบ้าน พบปะพูดคุยกับผู้อื่น หรือทํากิจกรรมต่าง ๆ รวมทั้งต้องเว้นระยะห่างจากผู้อื่นอย่างน้อย 1 – 2 เมตร หมั่นล้างมือบ่อย ๆ ด้วยสบู่และน้ํา หรือเจลแอลกอฮอล์ และมีการวางแผนล่วงหน้าเพื่อใช้เวลานอกบ้านให้น้อยที่สุด
“ทั้งนี้ อิเกียได้มีการจัดการตามคําแนะนําด้านการป้องกันโรคของกระทรวงสาธารณสุข โดยมีจุดคัดกรองด้วยการวัดอุณหภูมิร่างกาย จัดให้มีแอลกอฮอล์เจลล้างมือบริการตามจุดต่างๆ ทั่วสโตร์ และเว้นระยะห่าง แต่เนื่องจากมีประชาชนมาใช้บริการเป็นจํานวนมาก กรมอนามัย จึงขอเน้นย้ําให้ผู้ประกอบการคุมเข้มให้จํากัดจํานวนลูกค้าที่มาเลือกสินค้า โดยใช้แพลตฟอร์ม “ไทยชนะ” บันทึกข้อมูลการเข้า – ออกเพื่อลดความหนาแน่นและความเสี่ยงการติดเชื้อโควิด 19 นอกจากนี้ สําหรับร้านอาหารในอิเกียที่เปิดให้บริการนั่งกินในร้านต้องปฏิบัติตามมาตรการของร้านอาหาร ซึ่งหลักสําคัญต้องมีการเว้นระยะห่างทางสังคม 1 - 2 เมตร และเพิ่มความถี่ในการทําความสะอาดและฆ่าเชื้อบริเวณพื้นผิวที่มีการจับหรือสัมผัสบ่อยครั้ง เช่น บันไดเลื่อน ลิฟต์ และห้องน้ํา เพราะถึงแม้ว่าขณะนี้สถานการณ์การระบาดของโรคโควิด 19 ในประเทศไทยจะมีแนวโน้มที่ดีขึ้น แต่ก็ยังต้องเฝ้าระวังป้องกันตามคําแนะนําของกระทรวงสาธารณสุขอย่างเคร่งครัดต่อไป” อธิบดีกรมอนามัย กล่าว
***
ศูนย์สื่อสารสาธารณะ / 22 พฤษภาคม 2563
รัฐบาลไทย-ข่าวทำเนียบรัฐบาล-“ยุทธพล” ที่ปรึกษา รมว.ทส.ร่วมปลูกไม้มีค่า - ป่าชุมชน วัดถ้ำเขาย้อย เพชรบุรี หวัง สร้างรายได้ให้ชุมชน
วันพุธที่ 11 กันยายน 2562
“ยุทธพล” ที่ปรึกษา รมว.ทส.ร่วมปลูกไม้มีค่า - ป่าชุมชน วัดถ้ําเขาย้อย เพชรบุรี หวัง สร้างรายได้ให้ชุมชน
นาย ยุทธพล อังกินันทน์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม และรองหัวหน้าพรรคชาติไทยพัฒนา ร่วมกิจกรรมปลูกไม้สัก-ตะเคียน ตามโครงการ"แบ่งปันความรู้ เชิดชูศาสนา พัฒนาแหล่งน้ําลําคลอง" ครั้งที่ 12 ณ วัดถ้ําเขาย้อย อ.เขาย้อย จ.เพชรบุร
“ยุทธพล” ที่ปรึกษา รมว.ทส.ร่วมปลูกไม้มีค่า - ป่าชุมชน วัดถ้ําเขาย้อย เพชรบุรี หวัง สร้างรายได้ให้ชุมชน
วันที่ 11 กันยายน 2562 นาย ยุทธพล อังกินันทน์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม และรองหัวหน้าพรรคชาติไทยพัฒนา ร่วมกิจกรรมปลูกไม้สัก-ตะเคียน ตามโครงการ"แบ่งปันความรู้ เชิดชูศาสนา พัฒนาแหล่งน้ําลําคลอง" ครั้งที่ 12 ณ วัดถ้ําเขาย้อย อ.เขาย้อย จ.เพชรบุรี
พันธุ์กล้าไม้ที่ปลูก คือ ต้นสัก ตะเคียน พะยูง ยางนา จํานวน 300 ต้น พร้อมการมอบทุนการศึกษาให้แก่นักเรียนโรงเรียนวัดเขาย้อยไพบูลย์อุปถัมภ์ ( แสงส่องหล้า 5 ) มอบเงินเพื่อบูรณะวัด และ เลี้ยงเพลพระสงฆ์
นายยุทธพล กล่าวว่า "รู้สึกยินดี ที่ภาคเอกชนเข้ามามีบทบาทในการร่วมรณรงค์เรื่องการปลูกต้นไม้ ปลูกจิตสํานึก รักษ์ธรรมชาติ และสิ่งแวดล้อม ซึ่งถือเป็นเรื่องที่ต้องทําต่อไปให้ได้มากที่สุด เพราะต้นไม้ 1 ต้น สามารถดูดคาบอนไดออกไซด์ ได้ปีละ 10 กิโลกรัม และยังสามารถช่วยซับน้ํา ลดความรุนแรงของฝน ลดอัตราการเกิดอุทกภัย ไม้มีค่าที่เราปลูกกันในวันนี้ เมื่อถึงเวลาก็สามารถสร้างรายได้ให้ชุมชนได้ด้วย ในฐานะที่เป็นคนเพชรบุรี ผมจะช่วยดูแลต้นไม้ที่ปลูกกันวันนี้ ให้เติบโตให้ร่มเงาแก่ชุมชนวัดถ้ําเขาย้อย อย่างดีที่สุด"
รัฐบาลไทย-ข่าวทำเนียบรัฐบาล-ก.แรงงานจัดงานมอบรางวัล Thailand Labour Management ExcellenceAward 2019
วันจันทร์ที่ 9 กันยายน 2562
ก.แรงงานจัดงานมอบรางวัล Thailand Labour Management ExcellenceAward 2019
กระทรวงแรงงาน ชูต้นแบบสถานประกอบกิจการจัดการด้านแรงงานยอดเยี่ยม จัดพิธีมอบรางวัลThailand LabourManagement Excellence Award 2019ณ อิมแพค เมืองทองธานี ส่งเสริมความร่วมมือนายจ้าง ลูกจ้างสร้างแรงงานที่มีศักยภาพ เพิ่มผลิตภาพแรงงาน พร้อมคุณภาพชีวิตที่ดี
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงานกล่าวภายหลังเป็นประธานในพิธีเปิดงานมอบรางวัลThailand Labour Management Excellence Award 2019 ในวันจันทร์ที่ 9 กันยายน 2562 ณ ห้องแกรนด์ ไดมอนด์บอลรูม อิมแพค เมืองทองธานี จังหวัดนนทบุรีว่า การที่ประเทศไทยจะก้าวไปสู่การเป็นประเทศที่มีระบบเศรษฐกิจเจริญเติบโตอย่างมั่นคง จําเป็นต้องพัฒนาภาคการผลิตในทุกสาขาให้ทันสมัย มีการใช้เทคโนโลยีขั้นสูงในกระบวนการผลิต เพื่อเพิ่มมูลค่าให้กับสินค้าของประเทศ ดังนั้นจึงจําเป็นต้องผลักดันให้เกิด Workforce Transformation เพื่อให้กําลังแรงงานของประเทศมีศักยภาพสูง ควบคู่ไปกับการมีคุณภาพชีวิตที่ดี การที่จะก้าวไปสู่จุดหมายดังกล่าวได้ต้องอาศัยความร่วมมือระหว่างภาครัฐและภาคเอกชน โดยเฉพาะอย่างความร่วมมือระหว่างนายจ้างและลูกจ้างในสถานประกอบกิจการในการจัดให้มีระบบการบริหารจัดการในด้านความปลอดภัยในการทํางาน ด้านแรงงานสัมพันธ์ การจัดสวัสดิการให้แรงงาน กระทรวงแรงงาน จึงได้จัดให้มีการมอบรางวัล Thailand Labour Management Excellence Award เพื่อยกย่องเชิดชูเกียรติสถานประกอบกิจการที่ใช้กลไกทวิภาคีคือการมีส่วนร่วมของนายจ้างและลูกจ้างในการยกระดับการบริหารจัดการด้านแรงงานให้มีมาตรฐานเทียบเท่าสากล โดยกระทรวงแรงงานได้ขอพระราชทานถ้วยรางวัลจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯสยามบรมราชกุมารีให้แก่สถานประกอบกิจการที่มีการบริหารจัดการด้านแรงงานยอดเยี่ยมและครบถ้วนทั้ง 3 ด้าน ได้แก่ ด้านความปลอดภัย อาชีวอนามัย และสภาพแวดล้อมในการทํางาน ด้านแรงงานสัมพันธ์และสวัสดิการแรงงานและด้านมาตรฐานแรงงานไทย (มรท.๘๐๐๑-๒๕๕๓) รวมทั้งสามารถธํารงรักษาได้ตามมาตรฐานเป็นระยะเวลานานที่สุด รวม 3 รางวัลตามขนาดของสถานประกอบกิจการ
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ในปี 2562 มีสถานประกอบกิจการสมัครเข้าร่วมกิจกรรม 3,140 แห่ง ซึ่งจากการพิจารณาคัดเลือกมีสถานประกอบกิจการที่ผ่านเกณฑ์ได้รับรางวัล Thailand Labour Management Excellence Award 2019 จํานวน 3 แห่ง และเข้ารับถ้วยรางวัลพระราชทานในงานวันนี้ ได้แก่ สถานประกอบกิจการขนาดใหญ่บริษัท ซีเกท เทคโนโลยี (ประเทศไทย) จํากัด จังหวัดสมุทรปราการขนาดกลางบริษัท สุภาวุฒิ อินดัสทรี จํากัด จังหวัดชลบุรี และขนาดเล็กได้แก่ บริษัท นิวลี่ เว๊ดส์ ฟู้ดส์ (ประเทศไทย) จํากัด จังหวัดสมุทรปราการ นอกจากนี้ยังได้มีการมอบโล่รางวัลจากนายกรัฐมนตรีและเกียรติบัตรจากกระทรวงแรงงานให้แก่สถานประกอบกิจการดีเด่นด้านแรงงานสัมพันธ์และสวัสดิการแรงงาน สถานประกอบกิจการต้นแบบดีเด่นด้านความปลอดภัย อาชีวอนามัยและสภาพแวดล้อม สถานประกอบกิจการที่ธํารงรักษามาตรฐานแรงงานไทย (มรท. ๘๐๐๑-๒๕๕๓) รางวัลคณะกรรมการความปลอดภัย อาชีวอนามัย และสภาพแวดล้อมในการทํางาน รางวัลหน่วยงานความปลอดภัย ดีเด่นระดับประเทศ และรางวัลเจ้าหน้าที่ความปลอดภัยในการทํางานดีเด่นอีก 467 รางวัล ซึ่งสถานประกอบกิจการที่ได้รับรางวัลเหล่านี้จะเป็นต้นแบบให้แก่สถานประกอบกิจการอื่นในการพัฒนาระบบบริหารจัดการเพื่อคุณภาพชีวิตที่ดีของแรงงานและเพิ่มขีดความสามารถในการแข่งขันของประเทศต่อไป
รัฐบาลไทย-ข่าวทำเนียบรัฐบาล-กรุงไทยร่วมต่อต้านคอร์รัปชันทุกรูปแบบ ยกระดับองค์กรสู่การไม่ทนต่อการทุจริต
วันจันทร์ที่ 9 ธันวาคม 2562
กรุงไทยร่วมต่อต้านคอร์รัปชันทุกรูปแบบ ยกระดับองค์กรสู่การไม่ทนต่อการทุจริต
ธ.กรุงไทยยกระดับการสร้างวัฒนธรรมองค์กรที่ไม่ทนต่อการทุจริตทั่วทั้งองค์กร ภายใต้โครงการกรุงไทยคุณธรรม ส่งเสริมพนักงานร่วมกิจกรรม Compliance Champion เพื่อตระหนักถึงการปฏิบัติงานที่ถูกต้องตามกฎหมาย มุ่งให้บริการที่เป็นธรรมกับลูกค้า
ธนาคารกรุงไทย ยกระดับการสร้างวัฒนธรรมองค์กรที่ไม่ทนต่อการทุจริตทั่วทั้งองค์กร ภายใต้โครงการกรุงไทยคุณธรรม ส่งเสริมพนักงานร่วมกิจกรรม Compliance Champion เพื่อตระหนักถึงการปฏิบัติงานที่ถูกต้องตามกฎหมาย มุ่งให้บริการที่เป็นธรรมกับลูกค้า ดําเนินนโยบายงดรับของขวัญต่อเนื่องเป็นปีที่ 3 ทั้งนี้เพื่อสร้างความเชื่อมั่น และความไว้วางใจจากลูกค้าและประชาชน
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า เนื่องในวันต่อต้านคอร์รัปชันสากล ซึ่งตรงกับวันที่ 9 ธันวาคมของทุกปี ธนาคารได้เข้าร่วมกิจกรรม ที่อิมแพ็คเอ็กซิบิชั่น ฮอลล์ เมืองทองธานี และได้จัดนิทรรศการประกาศเจตนารมณ์ต่อต้านการทุจริต ที่อาคารสํานักงานใหญ่ รวมทั้งได้สื่อสารเรื่องดังกล่าวในช่องทางต่างๆของธนาคาร เพื่อร่วมส่งเสริมการรวมพลังสังคมไทยไม่ทนต่อการทุจริต ซึ่งเป็นหนึ่งในกิจกรรมที่ธนาคารมุ่งมั่นเสริมสร้างวัฒนธรรมค่านิยมสุจริตและการต่อต้านทุจริตคอร์รัปชันอย่างต่อเนื่อง ในการขับเคลื่อนธนาคารสู่การเป็นองค์กรคุณธรรมต้นแบบที่มีมาตรฐานสากลและเป็นธนาคารที่ทุกคนไว้วางใจ
“ธนาคารกรุงไทยได้กําหนดยุทธศาสตร์บรรษัทภิบาลระหว่างปี 2560-2564 โดยคณะกรรมการ ผู้บริหาร และพนักงาน ตระหนักถึงความสําคัญในการขับเคลื่อนการต่อต้านการทุจริตคอร์รัปชันทุกรูปแบบ ภายใต้ โครงการกรุงไทยคุณธรรม โดยใช้กระบวนการระเบิดจากข้างใน รวมทั้งให้บริการลูกค้าอย่างเป็นธรรม (Market Conduct) พัฒนากลไกการป้องกัน ครอบคลุมถึงเรื่องผลประโยชน์ทับซ้อน ยกระดับการสร้างวัฒนธรรมองค์กรที่ไม่ทนต่อการทุจริตทั่วทั้งองค์กร (Zero Tolerance) โดยใช้ยุทธศาสตร์ปลูกจิตสํานึกพนักงานให้มีคุณธรรม ปฏิบัติงานตามกฏระเบียบ ป้องกันการกระทําผิดที่จะเกิดขึ้นจากความเสี่ยงต่างๆ ยกระดับมาตรฐานกระบวนการภายในธนาคาร จัดทําคู่มือป้องกันการรับสินบน รวมทั้งส่งเสริมให้พนักงานร่วมกิจกรรม Compliance Champion เพื่อตระหนักถึงการปฏิบัติงานที่ถูกต้องตามกฎหมาย รวมทั้งได้ดําเนินนโยบาย No Gift Policy ต่อเนื่องเป็นปีที่ 3”
นายผยง ศรีวณิช กล่าวในตอนท้ายว่า เพื่อบูรณาการความร่วมมือด้านการปฏิรูปกระบวนการป้องกันและปราบปรามการทุจริต รวมทั้งพัฒนาเครือข่ายร่วมกับหน่วยงานภาครัฐและเอกชน ธนาคารได้ลงนามความร่วมมือการขับเคลื่อนยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 กับสํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) สํานักงานคณะกรรมการนโยบายรัฐวิสาหกิจ (สคร.) และหน่วยงานรัฐวิสาหกิจ ร่วมเป็นสมาชิกองค์กรต่อต้านคอร์รัปชั่น (ประเทศไทย ) ร่วมเป็นคณะกรรมการในเครือข่าย Integrity and Transparency Assessment รัฐวิสาหกิจ ตลอดจนเข้าอบรมหลักสูตรต่างๆ ซึ่งในสถานการณ์การแข่งขันที่ทวีความรุนแรง จากสงครามการค้าและเทคโนโลยี การบริหารจัดการความเสี่ยงต่างๆ ต้องมีความรัดกุมและครอบคลุมมากยิ่งขึ้น ดังนั้นการยึดถือหลักการ Zero Tolerance เป็นเรื่องสําคัญในการสร้างความเชื่อมั่น และความไว้วางใจจากลูกค้าและประชาชน
รัฐบาลไทย-ข่าวทำเนียบรัฐบาล-“บิ๊กอู๋” สั่งข้ามประเทศ ช่วยเหลือผู้ประกันตนที่เสียชีวิตจากการคลอดบุตร
วันอังคารที่ 5 มิถุนายน 2561
“บิ๊กอู๋” สั่งข้ามประเทศ ช่วยเหลือผู้ประกันตนที่เสียชีวิตจากการคลอดบุตร
รมว.แรงงาน  กําชับสํานักงานประกันสังคม ช่วยเหลือผู้ประกันตนที่เสียชีวิตจากการคลอดบุตร ตามสิทธิ์ที่ได้รับ พร้อมประสานหน่วยงานที่เกี่ยวข้องอํานวยความสะดวกญาติผู้เสียชีวิตยื่นเรื่องขอรับประโยชน์ทดแทน
นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยว่า จากกรณีที่นางสาวเกษรินทร์ สุวะมาตย์ เสียชีวิตจากการผ่าตัดคลอดบุตรที่โรงพยาบาลในจังหวัดอํานาจเจริญตามที่ปรากฏในสื่อต่างๆ นั้น พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ได้สั่งการจากกรุงเจนีวา สมาพันธรัฐสวิส ให้สํานักงานประกันสังคมตรวจสอบข้อมูลและให้ความช่วยเหลือตามสิทธิที่พึงได้รับ ซึ่งในเบื้องต้นพบว่า นางสาวเกษรินทร์ สุวะมาตย์ เป็นผู้ประกันตนมีสิทธิได้รับเงินจากกองทุนประกันสังคม รวมทั้งสิ้น 129,896.08 บาท ประกอบด้วย 1. ค่าคลอดบุตร และเงินสงเคราะห์การหยุดงานเพื่อการคลอดบุตร จํานวน 27,107.50 บาท 2. ค่าทําศพ จํานวน 40,000 บาท 3. เงินสงเคราะห์กรณีตาย จํานวน 18,813.20 บาท 4. เงินบําเหน็จชราภาพ จํานวน 43,975.38 บาท โดย รมว.แรงงาน ได้กําชับให้ สํานักงานประกันสังคมอํานวยความสะดวกเกี่ยวกับการยื่นเรื่องขอรับประโยชน์ทดแทนจากกองทุนประกันสังคม และให้จ่ายเงินตามสิทธิเพื่อเป็นการช่วยเหลือครอบครัวของผู้เสียชีวิต พร้อมทั้งให้หน่วยงานในสังกัดกระทรวงแรงงานที่เกี่ยวข้องให้ความช่วยเหลือด้านอื่นๆ นอกจากนี้ ครอบครัวของผู้เสียชีวิต ยังได้เรียกร้องค่าเสียหายจากโรงพยาบาลอํานาจเจริญ เป็นเงินจํานวน 400,000 บาท ซึ่งทางโรงพยาบาลได้รับเรื่องและอยู่ระหว่างเสนอผู้บริหารเพื่อพิจารณา
“ทั้งนี้ รมว.แรงงาน ยังได้แสดงความเสียใจแก่ครอบครัวของผู้เสียชีวิต พร้อมทั้งเน้นย้ําว่า กระทรวงแรงงานพร้อมที่จะให้ความช่วยเหลือคุ้มครองดูแลสิทธิของผู้ประกันตนทุกคน หากได้รับความเดือดร้อนจากการรักษาหรือมีปัญหาขัดข้องเกี่ยวกับการขอรับประโยชน์ทดแทนตามสิทธิที่ได้รับในกรณีต่างๆ สามารถโทรแจ้งปัญหาเบื้องต้นได้ที่สายด่วน 1506 ได้ตลอด 24 ชั่วโมง กระทรวงแรงงานจะได้ประสานหน่วยงานที่เกี่ยวข้อง เพื่ออํานวยความสะดวกแก่ผู้ประกันตนที่ได้รับความเดือดร้อนต่อไป”
+++++++++++++++++++++++
รัฐบาลไทย-ข่าวทำเนียบรัฐบาล- พัฒนาระบบบริการเจ็บป่วยฉุกเฉิน ในโรงพยาบาลทุกระดับพยาบาลทุกระดับ
วันจันทร์ที่ 16 กรกฎาคม 2561
พัฒนาระบบบริการเจ็บป่วยฉุกเฉิน ในโรงพยาบาลทุกระดับพยาบาลทุกระดับ
รัฐบาลพัฒนาระบบบริการการแพทย์ฉุกเฉินครบวงจร โดยจะเร่งพัฒนาคุณภาพ 4 ด้านในระยะ 5 ปี ได้แก่ การดูแลผู้ป่วยฉุกเฉินก่อนถึงโรงพยาบาล การดูแล ณ ห้องฉุกเฉิน การส่งต่อผู้ป่วย และการจัดการสาธารณภัยด้านการแพทย์และสาธารณสุขให้มีความพร้อมตลอด 24 ชั่วโมง
เสาร์ที่ 14 ก.ค.61
พัฒนาระบบบริการเจ็บป่วยฉุกเฉิน ในโรงพยาบาลทุกระดับ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพัฒนาระบบบริการการแพทย์ฉุกเฉินครบวงจร โดยจะเร่งพัฒนาคุณภาพ 4 ด้านในระยะ 5 ปี ได้แก่ การดูแลผู้ป่วยฉุกเฉินก่อนถึงโรงพยาบาล การดูแล ณ ห้องฉุกเฉิน การส่งต่อผู้ป่วย และการจัดการสาธารณภัยด้านการแพทย์และสาธารณสุขให้มีความพร้อมตลอด 24 ชั่วโมง เพื่อให้ทุกโรงพยาบาลตั้งแต่ระดับชุมชน โรงพยาบาลทั่วไป และโรงพยาบาลศูนย์ สามารถทํางานประสานกันได้เป็นหนึ่งเดียวและพร้อมดูแลประชาชนอย่างเร่งด่วน ณ จุดเกิดเหตุ ทั้งกรณีเกิดอุบัติเหตุและภัยพิบัติ รวมทั้งเสริมสร้างความรู้ทางสุขภาพที่เกี่ยวกับภาวะฉุกเฉินด้านการแพทย์ เพื่อลดอัตราการเสียชีวิตและความพิการ โดยหากประชาชนพบเหตุเจ็บป่วยฉุกเฉินสามารถแจ้งได้ที่สายด่วน 1669
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ประกาศของ กทม. ที่ให้งดจำหน่ายเครื่องดื่มแอลกอฮอล์ทุกชนิด มีระยะเวลานานกี่วัน ??
วันศุกร์ที่ 10 เมษายน 2563
ประกาศของ กทม. ที่ให้งดจําหน่ายเครื่องดื่มแอลกอฮอล์ทุกชนิด มีระยะเวลานานกี่วัน ??
งดจําหน่ายเครื่องดื่มแอลกอฮอล์ มีระยะเวลากี่วัน ?
Q : ประกาศของ กทม. ที่ให้งดจําหน่ายเครื่องดื่มแอลกอฮอล์ทุกชนิด มีระยะเวลานานกี่วัน ??
A : ตามมติที่ประชุมคณะกรรมการโรคติดต่อกรุงเทพมหานคร มีมติเห็นชอบให้งดจําหน่ายเครื่องดื่มแอลกอฮอล์ทุกชนิด ตั้งแต่วันที่ 10 เม.ย. ถึงวันที่ 20 เม.ย.63 ในพื้นที่กรุงเทพมหานคร เพื่อป้องกันการรวมตัวสังสรรค์กันของประชาชนในช่วงเทศกาลสงกรานต์
รัฐบาลไทย-ข่าวทำเนียบรัฐบาล-รอง นรม. วิษณุฯ เป็นประธานการประชุมคณะกรรมการเอกลักษณ์ของชาติ ครั้งที่ 1/2561
วันพุธที่ 6 มิถุนายน 2561
รอง นรม. วิษณุฯ เป็นประธานการประชุมคณะกรรมการเอกลักษณ์ของชาติ ครั้งที่ 1/2561
ที่ประชุมเห็นชอบการจัดแสดงนิทรรศการให้ความรู้เรื่องธงชาติไทย และการจัดกิจกรรมวันพระราชทานธงชาติไทย   เพื่อปลุกกระแสความภาคภูมิใจในความเป็นชาติไทยในกลุ่มเด็กและเยาวชน
วันนี้ (6 มิ.ย. 61) เวลา 13.30 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาลนายวิษณุ เครืองาม รองนายกรัฐมนตรี เป็นประธานการประชุมคณะกรรมการเอกลักษณ์ของชาติ ครั้งที่ 1/2561 ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบตามที่สํานักงานปลัดสํานักนายกรัฐมนตรีได้จัดการประชุมหารือเตรียมการจัดกิจกรรมเกี่ยวกับธงชาติไทยร่วมกับมูลนิธิพระบรมราชานุสรณ์พระบาทสมเด็จพระมงกุฎเกล้าเจ้าอยู่หัว ในพระบรมราชูปถัมภ์ และวชิราวุธวิทยาลัย โดยจะจัดกิจกรรมเพื่อสร้างการรับรู้เรื่องธงชาติไทย ประกอบด้วย
1. การจัดแสดงนิทรรศการให้ความรู้เรื่องธงชาติไทยและกิจกรรมอื่น ๆ เพื่อปลุกกระแสความภาคภูมิใจในความเป็นชาติไทยในกลุ่มเด็กและเยาวชน ณ หอประชุมอาคารนวมภูมินทร์ วชิราวุธวิทยาลัย ในช่วงเดือนมิถุนายน – กรกฎาคม 2561 โดยเชิญชวนเยาวชน นักเรียน นักศึกษา ส่วนราชการ ภาคเอกชน และประชาชนที่สนใจเข้าชมนิทรรศการ ซึ่งนายวิษณุ เครืองาม รองนายกรัฐมนตรี เป็นประธานในพิธีเปิดนิทรรศการดังกล่าวด้วย
2.การจัดกิจกรรมวันพระราชทานธงชาติไทย โดยจะมีพิธีเชิญธงชาติไทยขึ้นสู่ยอดเสาและร้องเพลงชาติไทยที่หน้าเสาธงในทําเนียบรัฐบาล ในวันศุกร์ที่ 28 กันยายน 2561 เวลา 08.00 น. ซึ่งจะมีหมู่ทหารเชิญธงชาติไทยจากตึกไทยคู่ฟ้าไปที่หน้าเสาธงชาติ และในเวลาเดียวกันจะเชิญชวนหน่วยงานของรัฐ ทุกจังหวัด ภาคเอกชน สถานศึกษา และประชาชนทั่วประเทศจัดพิธีเชิญธงชาติไทยขึ้นสู่ยอดเสาและร้องเพลงชาติไทยด้วยความพร้อมเพรียงกัน นอกจากนี้ จะมีการนําเสนอนิทรรศการให้ความรู้เรื่องธงชาติไทยที่จัดแสดง ณ วชิราวุธวิทยาลัย และนิทรรศการของเด็กและเยาวชนที่ได้รับการคัดเลือกเกี่ยวกับการแสดงออกถึงความรักและความภาคภูมิใจในความเป็นชาติไทย มาจัดแสดงที่ตึกสันติไมตรี ทําเนียบรัฐบาล พร้อมกันนี้ นายกรัฐมนตรีจะเป็นประธานเปิดนิทรรศการและเยี่ยมชมนิทรรศการ ภายหลังเสร็จพิธีเชิญธงชาติไทยขึ้นสู่ยอดเสาและร้องเพลงชาติไทยแล้ว
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดสธ.เยี่ยมโรงพยาบาลของพ่อ โรงพยาบาลหาดสำราญเฉลิมพระเกียรติฯ จ.ตรัง
วันอาทิตย์ที่ 23 เมษายน 2560
ปลัดสธ.เยี่ยมโรงพยาบาลของพ่อ โรงพยาบาลหาดสําราญเฉลิมพระเกียรติฯ จ.ตรัง
ปลัดกระทรวงสาธารณสุข เยี่ยมโรงพยาบาลของพ่อ โรงพยาบาลหาดสําราญเฉลิมพระเกียรติ 80 พรรษา จ.ตรัง ที่น้อมนําพระราชดํารัสพระบาทสมเด็จพระเจ้าอยู่หัวรัชกาลที่ 9 เป็นแนวทางการบริหารจัดการ
นายแพทย์โสภณ เมฆธน ปลัดกระทรวงสาธารณสุข และคณะผู้บริหาร ตรวจเยี่ยมพร้อมมอบนโยบายแก่ผู้บริหาร เจ้าหน้าที่โรงพยาบาลหาดสําราญเฉลิมพระเกียรติ 80 พรรษา อ.หาดสําราญ จ.ตรัง ซึ่งเป็น 1ใน10 โรงพยาบาลชุมชนที่กระทรวงสาธารณสุข ได้พัฒนาให้เป็นโรงพยาบาลเฉลิมพระเกียรติ 80 พรรษาเนื่องในโอกาสมหามงคลเฉลิมพระชนมพรรษา 5 ธันวาคม 2550 เพื่อเฉลิมพระเกียรติพระบาทสมเด็จพระเจ้าอยู่หัวภูมิพลอดุลยเดช ขณะนี้ก้าวเข้าสู่ ทศวรรษที่ 2 ของโรงพยาบาลเฉลิมพระเกียรติ 80พรรษาระหว่างปี 2560-2569 กระทรวงสาธารณสุข ได้ตั้งเป้าพัฒนาโรงพยาบาลให้มีอัตลักษณ์เดียวกัน คือ เป็นโรงพยาบาลที่มากกว่าโรงพยาบาล (More then Hospital) คือ 1.เป็นโรงพยาบาลเฉลิมพระเกียรติพระบาทสมเด็จพระปรมินทรมหาภูมิพลอดุลยเดชฯ 2.เป็นโรงพยาบาลที่มีความเป็นหนึ่งเดียวกับพื้นที่และชุมชน 3.เป็นโรงพยาบาลที่บริการดี มีมาตรฐาน อบอุ่น เป็นกันเองผู้คนยิ้มแย้มแจ่มใส นอกจากนี้ ยังได้สนับสนุนให้ทุกแห่งจัดตั้งศูนย์สืบสานการดําเนินงานตามพระราชดําริของพระบาทสมเด็จพระปรมินทรมหาภูมิพลอดุลยเดชฯ เพื่อเป็นการถวายความรําลึกถึงพระมหากรุณาธิคุณที่พระองค์ทรงมีต่อพสกนิกรชาวไทย
"ทั้งนี้ในการพัฒนาโรงพยาบาลชุมชนเฉลิมพระเกียรติฯนั้น นอกจากจะยึดหลักปรัชญาเศรษฐกิจพอเพียงของพระบาทสมเด็จพระเจ้าอยู่หัวรัชกาลที่ 9 ทั้งการใช้ยาสมเหตุสมผล การใช้จ่ายคุ้มค่าแล้ว ต้องพัฒนายุทธศาสตร์ ความเป็นเลิศ 4 ด้าน คือ การส่งเสริมสุขภาพและป้องกันโรคไม่ให้ประชาชนเจ็บป่วย การจัดระบบบริการสุขภาพ การพัฒนาคน และระบบบริหารจัดการที่มีคุณธรรม ควบคู่ไปพร้อมๆกันด้วย" นายแพทย์โสภณ กล่าว
สําหรับโรงพยาบาลหาดสําราญเฉลิมพระเกียรติฯ จ.ตรัง ตั้งขึ้นมาจากความต้องการของประชาชนที่เข้าถึงบริการสุขภาพยากลําบาก เริ่มเปิดให้บริการเมื่อเดือนมกราคม 2557 และรับผู้ป่วยในได้ในปี 2558 การดําเนินงานของโรงพยาบาลได้น้อมนําพระราชดํารัสพระบาทสมเด็จพระปรมินทรมหาภูมิพลอดุลยเดชฯรัชกาลที่ 9 เป็นแนวทางการบริหารจัดการ โดยมียุทธศาสตร์การพัฒนา 5 ข้อ คือ
1.พัฒนาโรงพยาบาลเป็นโรงพยาบาลเศรษฐกิจพอเพียง อาทิ มีนโยบายการใช้ยาสมเหตุผล ตลาดนัดชุมชน โรงเรือนจิตอาสา การเปิดรั้วโรงพยาบาลให้ทีมจิตอาสาเข้ามามีส่วนร่วมกับสวนเศรษฐกิจพอเพียง ปลูกผักสวนครัว 2.พัฒนาระบบการดูแลสุขภาพประชาชนที่ดีของโรงพยาบาล ด้วยการพัฒนาระบบคลินิกหมอครอบครัวและการดูแลสุขภาพแบบองค์รวม 3.พัฒนาระบบบริการที่ดีของโรงพยาบาล โดยโรงพยาบาลได้พัฒนาให้ผ่านมาตรฐาน HA บริการแพทย์แผนไทยคู่ขนานและการแพทย์ทางเลือก ประชาชนเข้ามามีส่วนร่วมในการออกแบบโรงพยาบาล
4.พัฒนาบุคลากรให้เป็นคนเก่ง คนดี มีความสุข และ 5.พัฒนาระบบบริหารจัดการที่ดีของโรงพยาบาล เพื่อให้เป็นแบบอย่างของโรงพยาบาลชุมชนทั้งในด้านบริหาร บริการ และวิชาการที่เหมาะสมกับสภาพชุมชนในพื้นที่
******************************** 22 เมษายน 2560
รัฐบาลไทย-ข่าวทำเนียบรัฐบาล-ก.แรงงาน รับข้อเรียกร้องช่วยบรรเทาผลกระทบจากโควิด-19 แก่สหภาพแรงงานรังสิต [กระทรวงแรงงาน]
วันพุธที่ 10 มิถุนายน 2563
ก.แรงงาน รับข้อเรียกร้องช่วยบรรเทาผลกระทบจากโควิด-19 แก่สหภาพแรงงานรังสิต [กระทรวงแรงงาน]
ก.แรงงาน รับข้อเรียกร้องช่วยบรรเทาผลกระทบจากโควิด-19 แก่สหภาพแรงงานรังสิต
กระทรวงแรงงาน หารือร่วมกับสถาบันแรงงานและเศรษฐกิจที่เป็นธรรม เกี่ยวกับการเร่งรัดสั่งจ่ายสิทธิประโยชน์ประกันสังคมแก่ผู้ประกันตนมาตรา 33 เพื่อนําไปสู่การดําเนินการและวางนโยบายช่วยเหลือผู้ประกันตนที่ได้รับผลกระทบจากสถานการณ์โควิด-19 ในระยะยาว
วันที่ 9 มิถุนายน 2563 เวลา 12.00 น. ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน พร้อมด้วย นางเธียรรัตน์ นะวะมะวัฒน์ รองปลัดกระทรวงแรงงาน ให้การต้อนรับผู้แทนจากสถาบันแรงงานและเศรษฐกิจที่เป็นธรรม ในโอกาสเข้ายื่นหนังสือต่อผู้ช่วยรัฐมนตรีประจํากระทรวงแรงงาน เรื่อง การเร่งรัดสั่งจ่ายสิทธิประโยชน์ประกันสังคมแก่ผู้ประกันตนมาตรา 33 และให้หน่วยงานที่เกี่ยวข้องเร่งออกมาตรการบรรเทาความเดือดร้อนของผู้ประกันตนร่วมกับภาคธุรกิจในระยะยาว ณ ห้องประชุมคณะกรรมการแรงงานสัมพันธ์ ชั้น 1 อาคารกระทรวงแรงงาน
ผู้แทนจากสถาบันแรงงานและเศรษฐกิจที่เป็นธรรม กล่าวว่า สํานักงานประกันสังคมควรเร่งรัดให้สั่งจ่ายสิทธิประโยชน์ประกันสังคมแก่ผู้ประกันตนมาตรา 33 และให้หน่วยงานที่เกี่ยวข้องเร่งออกมาตรการบรรเทาความเดือดร้อนของผู้ประกันตนร่วมกับภาคธุรกิจในระยะยาว โดยได้รวบรวมความเห็นขององค์กรภาคประชาสังคมด้านแรงงาน นักวิชาการที่เกี่ยวข้อง และผู้ประกันตนมาตรา 33 และจัดทําเป็นข้อเสนอต่อเลขาธิการสํานักงานประกันสังคม และคณะกรรมการบอร์ดประกันสังคม เช่น ให้ขยายการช่วยเหลือเยียวยาในการจัดส่งเงินสมทบผู้ประกันตนในอัตราร้อยละ 1 จากเดิมออกไปอีก จนกว่าภาพรวมของเศรษฐกิจจะฟื้นตัวขึ้น และให้ครอบคลุมแรงงานทุกภาคส่วน ทั้งแรงงานที่ยังอยู่นอกระบบประกันสังคม ในภาคเกษตร ผู้มีอาชีพอิสระ ผู้ที่เป็นนายจ้างตัวเอง และแรงงานข้ามชาติ โดยไม่เลือกปฏิบัติว่ามีสัญชาติใด รวมถึงให้ยกเลิกกฎกระทรวงการได้รับประโยชน์ทดแทนในกรณีว่างงานเนื่องจากมีเหตุสุดวิสัยอันเกิดจากการระบาดของโรคติดต่ออันตรายตามกฎหมายว่าด้วยโรคติดต่อ พ.ศ.2563 ให้มีระบบรับฟังความคิดเห็นและระบบประกันความเสี่ยงให้แก่ลูกจ้าง เป็นต้น
ดร.ดวงฤทธิ์ กล่าวว่า สําหรับข้อเสนอตามที่สถาบันแรงงานและเศรษฐกิจที่เป็นธรรมได้นําเสนอมาทั้งหมด จะได้นําเรียนรัฐมนตรีว่าการกระทรวงแรงงาน เพื่อพิจารณาดําเนินการและวางนโยบายช่วยเหลือผู้ประกันตนมาตรา 33 ที่ได้รับผลกระทบจากสถานการณ์โควิด-19 ในส่วนที่เกี่ยวข้องต่อไป
———————————————————————-
กองเผยแพร่และประชาสัมพันธ์
9 มิถุนายน 2563